Emily Bluntová

Emily Olivia Laura Bluntová Krasinski (* 23. február 1983, Londýn, Spojené kráľovstvo) je britská herečka. Preslávila sa rolami vo filmoch Diabol nosí Pradu (2006), Mladá Viktória (2009), Správcovia osudu (2011), Looper: Nájomný zabijak (2012), Na hrane zajtrajška (2014), Príbehy z lesov (2014) a Oppenheimer (2023). Získala šesť nominácií na Critics' Choice Award, päť na Zlatý glóbus, osem London Film Critics' Circle Awards a tri nominácie na cenu BAFTA. Zlatý Glóbus získala za prácu na televíznej dráme Gideon's Daughter v roku 2007, London Film Critics' Circle Award získala v roku 2007 za rolu vo filme Diabol nosí Pradu. V roku 2009 získala BAFTA Britannia Award za Britského umelca roka.

 Detstvo a mladosť 
Bluntová sa narodila v Londýne ako druhá dcéra Janice (Dixon), učiteľky a bývalej herečky a Olivera Simona Petra Blunta, právnika. Má troch súrodencov: Felicity, Sebastiana a Suzanne. Herectvo vyštudovala na súkromnej škole.

Bluntová mala od siedmich do štrnástich rokov problémy s koktaním. Jej učiteľ jej pomohol zvládnuť ho pomocou herectva. 

 Kariéra 
Na divadelných doskách hrá od roku 2001. V roku 2002 stvárnila Júliu v Shakespearovej dráme Rómeo a Júlia.

Vo filme debutovala v roku 2002 v britskom televíznom seriáli Foyle's War a následnou úlohou kráľovskej dcéry Isoldy v dráme Legenda o meči, z roku 2003. V roku 2004 si zahrala lesbickú rolu v snímke Moje leto lásky. V roku 2005 sa objavila po boku Billa Nighy a Mirandy Richardson v britskej televíznej dráme Gideon's Daughter. Za svoj herecký výkon vyhrala Zlatý glóbus.

V roku 2006 si zahrala sekretárku Meryl Streepovej spoločne s Anne Hathawayovou vo filme Diabol nosí Pradu, v tom istom roku vystupovala v snímke Neodolateľný. V roku 2007 účinkovala v horore Závan smrti, v tom istom roku si zahrala s Tomom Hanksom a Juliou Robertsovou v snímke Súkromná vojna pána Wilsona.

Britskú kráľovnú Viktóriu stvárnila v americko-britskom historickom dramatickom filme Mladá Viktória z roku 2009, za túto hlavnú úlohu bola nominovaná na Zlatý glóbus. V roku 2011 získala hlavnú úlohu po boku Matta Damona vo filme Správcovia osudu. Bola jej ponúknutá úloha vo filme Captain America: Prvý Avenger, ale odmietla ju.náhľad|Emily Bluntová a jej manžel John Krasinski na odovzdávaní Zlatých Glóbusov v roku 2013.|vľavo|245x245bod

V roku 2012 si zahrala s Jasonom Segelom v komediálnom filme The Five-Year Engagemen. Natočila sci-fi film Looper: Nájomný zabijak po boku Brucea Willisa a Josepha Gordona-Levitta.

V roku 2014 sa objavila v hlavnej úlohe po boku Toma Cruisa vo filme Na hrane zajtrajška. Ten istý rok získala rolu pekárovej ženy v muzikálovom filme Príbehy z lesov. V roku 2016 si po boku Charlize Theron, Jessicy Chastain a Kristen Stewart zahrala vo filme Lovec: Zimná vojna. V rovnakom roku tiež získala hlavnú rolu vo filme Dievča z vlaku, ktorý bol natočený podľa rovnomennej knižnej predlohy. V roku 2018 si zahrala v hlavnej úlohe po boku manžela Johna Krasinskeho vo filme Tiché miesto, ktorý aj režíroval. Pôvodne sa vo filme Bluntová nemala vôbec objaviť, ale po prečítaní scenára, svojho manžela presvedčila, aby ju obsadil. Film získal pozitívne recenzie od filmových kritikov. V rovnakom roku bola obsadená do role Mary Poppins vo filme Návrat Mary Poppins. Obsadenie Bluntovej do hlavne role ocenila aj Julie Andrews, ktorá Poppins stvárnila v pôvodnom filme z roku 1964. 

V roku 2020 si zahrala v pokračovaní filmu Tiché miesto a v romantickej komédii Romantika po írsky po boku Jamieho Dornana. V roku 2021 mal premiéru film Expedícia: Džungľa. V roku 2023 vo filme Oppenheimer od Christophera Nolana stvárnila Katherine Oppenheimerovú, manželku amerického fyzika Roberta Oppenheimera.

 Súkromný život 
V roku 2005 sa zoznámila s kanadským spevákom Michaelom Bubléom v Melbourne v zákulisí, pri príležitosti udeľovania televíznych cien Logie Awards a neskôr žili spoločne vo Vancouveri. Rozišli sa v roku 2008.

V novembri 2008 sa zoznámila s americkým hercom Johnom Krasinskim. Vzali sa 10. júla 2010 v meste Como v Taliansku. Bluntová porodila 16. februára 2014 dcéru Hazel a v júni 2016 sa jej narodila druhá dcéra Violet.  Jej sestra Felicity, ktorá pracuje ako literárna agentka, sa v roku 2011 zasnúbila s hercom Stanleyom Tuccim potom, čo ich Bluntová zoznámila. Jej brat Sebastian je tiež herec. Od roku 2015 je naturalizovaným občanom Spojených štátov. 

 Filmografia 

 Film 
 Rok Názov Úloha Poznámky2003Legenda o mečiIsolda2003Henrich VIII.Catherine HowardTV film2004Moje leto láskyTamsin2005The Strange Case of Sherlock Holmes & Arthur Conan DoyleJean LeckieTV film2005Gideon's DaughterNatashaTV film2006Diabol nosí PraduEmily CharltonNeodolateľnýMara2007Závan smrtiDievčaTraja v jednej posteliRuthie DraperSúkromná vojna pána WilsonaJane LiddleLásky podľa predlohyPrudie2008The Great Buck HowardValerie BrennanSunshine CleaningNorah Lorkowski2009Mladá Viktóriakráľovná ViktóriaCuriosityEmmakrátky film2010Neriadená strelaRoseVlkolakGwen ConliffeGulliverove cestyprincezná Mary2011Gnomeo a JúliaJulie (hlas)Správcovia osuduElise SellasLososy v JemeneHarriet Chetwode-TalbotThe Muppetsrecepčná úradníčkaYour Sister's SisterIris2012Zásnuby na dobu neurčitúViolet BarnesArthur NewmanMichaela Fitzgerald / Charlotte FitzgeraldLooper: Nájomný zabijakSara2014Na hrane zajtrajškaseržantka Rita Rose Vrataski Príbehy z lesovpekárova žena2015 Sicario: Nájomný zabijakKate Macy 2016 Lovec: Zimná vojna kráľovná Freya  The Girl on the TrainRachel Watson 2017 ChrumkáčiZoe Huntington (hlas)My Little Pony vo filmeTempest Shadow (hlas)2018Tiché miestoEvelyn AbbottSherlock GnomesJuliet (hlas)Návrat Mary PoppinsMary Poppins2020 Wild Mountain ThymeRosemary MuldoonTiché miesto: Časť IIEvelyn Abbott2021 Expedícia: DžunglaLily Houghton2023 OppenheimerKatherine OppenheimerováPain HustlersLiza Drake2024The Fall GuyJody Banks IFTBA

 Seriály 
 Rok Názov Úloha Poznámky2003Foyle's WarLucy MarkhamEpizóda: "War Games"2004Poirot: Smrť na NíleLinnet RidgewayEpizóda: "Death on the Nile"2005Rímska ríšaCAMANOMini-seriál2009SimpsonovciJuliet Hobbes (hlas)Epizóda: "Lisa the Drama Queen"2022The EnglishCornelia Locke

 Iné projekty 

 Referencie 

 Externé odkazy 



 Zdroj 

Kategória:Anglické filmové herečky
Kategória:Anglické divadelné herečky
Kategória:Anglické televízne herečky
Kategória:Anglické dabingové herečky
Kategória:Rozprávači audiokníh
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe v seriáli, miniseriáli alebo televíznom filme
Kategória:Naturalizované osobnosti USA
Kategória:Osobnosti z Londýna
Kategória:Držitelia Screen Actors Guild Award